**Iveragh** (irsk:*Uíbh Ráthach*) er en halvøy i grevskapet Kerry i Irland. Den er den største halvøya i den sørvestlige delen av den irske øya. Midt på halvøya ligger fjellkjeden Macgillycuddy's Reeks med fjellet Carrauntoohill som er det høyeste på Irland med 1038,6 meter.

Her finnes også nasjonalparken Killarney National Park nær byen Killarney som har et areal på 102,89 km2 med skoger av nasjonal betydning; fjellovergangen eller passet Gap of Dunloe som er yndet turistmål; friluftsmuseet Kerry Bog Village med fokus på Irlands kultur og historie, som livet i en irsk landsby på 1700-tallet; øya Valentia som er kjent for at for at den var det østlige endepunktet for den første transatlantiske telegrafkabelen i 1866.

Geografi
--------

Lokalisering av Iveraghhalvøya på Irland
Blant byer eller landsbyer på halvøya kan nevnes Killorglin, Cahersiveen, Portmagee, Waterville (Kerry), Caherdaniel, Sneem og Kenmare.

Den populære turiststien Ring of Kerry går rundt halvøya, og begynner og slutter i Killarney, like øst for halvøya.

Øya Valentia ligger utenfor nordvestspissen av halvøya. Den har landforbindelse med Iveragh gjennom en bro ved landsbyen Portmagee, men kan også nås ved en ferge mellom Renard Point på fastlandet og Knightstown på øya.

Skelligøyene ligger omtrent 12 kilometer eller 6,4 nautiske mil utenfor vestkysten og er kjente for fuglelivet og klosteranlegget på Skellig Michael. Siden 2015 har filmingen av *Star Wars* brakt mange nye turister til området.

Kerry Geopark er et samfunnsinitiativ på Iveraghhalvøya som har som mål å fremme geoturisme i dette området av høy geologisk betydning. Noen av de mest interessante trekkene er bukten Kenmare Bay (en druknet elvedal eller ria), tegn på tidligere isbreer og vulkansk aktivitet og 400 millioner år gamle fossiliserte spor etter tetrapod, firbente virveldyr.

Cloghanecarhan, et ringborg fra oldtiden med stein som her ogham-skrift. Det er et nasjonalt monument; det samme er Leacanabuaile, også en ringborg av stein.

Loher Cashel, ytterligere en ringborg av stein (*caiseal*) ligger i den vestlige kanten av Iveragh.

På Iveraghhalvøya er også Kerry International Dark-Sky Reserve, opprettet i 2014. Det er en observasjon- og forskningsstasjon som bevarer et område for å unngå kunstig lys for å drive astronomiske undersøkelser. Her er området på 700 km2.

Forhistorisk bergkunst
----------------------

Collnaharragill med utsyn mot nordvest fra hytta «Dingle Bay View».
Iveraghhalvøya har en av de høyeste konsentrasjonene av atlantisk bergkunst og helleristninger på Irland. Helleristningene er spredt over hele halvøya, men den største utbredelsen finnes i to hovedklynger, den mest bemerkelsesverdige og godt registrerte er de tilstøtende bydistriktene Derrynablaha og Derreeny nær Sneem.

Helleristningene her vakte internasjonal oppmerksomhet på 1960-tallet da professor Emanuel Anati nredtegnet og registrerte dem. Den andre klyngen av helleristninger er på de tilstøtende bydistritkene Coomasaharn, Kealduff Upper og Letter West, nær Glenbeigh. Her er det flere hundre individuelle eksempler på irske helleristninger, og hvor nye eksempler jevnlig oppdages og regelmessig legges til den arkeologiske journalen av arkeologer og entusiaster.

Strandkanten ved Rossbeigh i Dinglebukta

Referanser
----------

1. ↑  «Uíbh Ráthach / Iveragh», *Placenames Database of Ireland*
2. ↑  «Carrauntoohil: hiking the highest mountain in Ireland», *Hillwalktours.com* 8. juli 2021
3. ↑  «Carrauntoohil», *MountainViews: The Irish Mountain Website*
4. ↑  Perrin, Philip M.; Daniel L. Kelly; Fraser J.G. Mitchell (1. desember 2006); «Long-term deer exclusion in yew-wood and oakwood habitats in southwest Ireland: Natural regeneration and stand dynamics», *Forest Ecology and Management*. **236** (2–3): 356–367. doi:10.1016/j.foreco.2006.09.025.
5. ↑  Doherty, Tony (1. mai 2010): «Cracker of a Kerry walk», *Irish Times*. Sitat: «The Gap of Dunloe, in Co Kerry, is a feature of most tourist brochures of Ireland. Its string of ribbon lakes overlooked by steep cliffs makes it an essential part of a visit to the southwest.»
6. ↑   Experience Life in an 18th Century Irish Village, *Kerrybogvillage.ie*. Sitat: «Kerry Bog Village, located on the beautiful Ring of Kerry gives you a fascinating insight into how people lived and worked in Ireland in the late 19th Century. The village is the only one of its kind in Europe»
7. ↑  «The Atlantic Cable», *Smithsonian Institution*, USA.
8. ↑  «Iveragh Peninsula, Co. Kerry», *Ask about ireland*
9. ↑  «Valentia Island Car Ferry», *Valentia Island*. Arkivert fra [originalen] den 2. januar 2022
10. ↑  Clarke, Vivienne (9. august 2017): «Kerry tourism feels the force of the Star Wars effect», *The Irish Times*
11. ↑   «Kerry Geopark», *Discover Ireland*
12. ↑  «Tetrapod Trackway», *Valentia Island*
13. ↑  «CIIC 230. Cloghanecarhan, Co. Kerry», *Ogham.celt.dias.ie*
14. ↑  Cahergal and Leacanabuaile - Old Irish Stone Forts or Ring Forts, *Ring of Kerry*
15. ↑   «Loher Stone Fort», *Theringofkerry.com*
16. ↑  «Sky’s the limit for Kerry’s astro-tourism», *Irish Examiner*
17. ↑  «Rock Art at Derreeny, Iveragh, Co. Kerry», *Shadows and Stone*
18. ↑  Prendiville, Maggie (7. januar 2009): «The History of Rock Art», *Independent.ie*

Litteratur
----------

* Crowley, John; Sheehan, John (2009): *The Iveragh Peninsula: A Cultural Atlas of the Ring of Kerry*, Cork University Press. ISBN 978-1-85918-430-1.

Eksterne lenker
---------------

* Guide til Iveragh fra Frommer's
* Informasjon om Ring of Kerry
* Fugletitting på Iveragh, *Birdlife International*

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF
 |